بئله‌لیکله، عیسینین آردیجیللاری آراسیندا اوْنون اؤلومو، و یا قیبه چکیلمه‌سی حاقیندا هامی اۆچون بیر اوْلان اینانجی اوْلمامیش‌دیر. داها سوْنرالار عیسینی آرتیق پیغمبر کیمی قبول اتمیش بعضی یهودیلر، اؤز عقیده‌لرینی روم ایمپراتورلوغونون چشیدلی یرلرین‌ده یایماغا باشلادیلار. اوْ زامان چوْخ‌لو سایدا دینی تبلیغات‌چیلار بۇ ایشی حیاتا کچیرمه‌یه باشلادی. نتیجه‌ده ایسه، درین معنوی بحران کچیره‌ن روم ایمپراتورلوغونون مۆختلیف سوسیال طبقه‌لری آراسیندا  یئنی‌لشمیش یهودی دینینه مییللر گونو-گون‌دن آرتماغا باشلامیش‌دی.